# Cyrano (pel·lícula de 2021)

Cyrano és una pel·lícula romàntica musical del 2021 dirigida per Joe Wright i amb guió d'Erica Schmidt, el qual està basat en el musical de 2018 del mateix nom. És protagonitzada per Peter Dinklage, Haley Bennett, Kelvin Harrison Jr. i Ben Mendelsohn.
Cyrano es va estrenar el 2 de setembre de 2021 al 48è Festival de Cinema de Telluride. El 25 de febrer de 2022 va ser estrenada als Estats Units i al Regne Unit. La pel·lícula va rebre bones crítiques i ha sigut nominada a diversos premis, entre ells el de Millor pel·lícula musical o còmica i el de Millor actor musical o còmic per a Dinklage a la 79ena edició del Premis Globus d'Or. Pels 75ens Premis BAFTA ha rebut quatre nominacions. També ha rebut una nominació a la 94ena edició dels Premis Oscar en la categoria de Millor vestuari.

## Argument

La Roxanne, una orfe, va al teatre amb el Duc De Guiche, qui està enamorat d'ella i vol casar-s'hi. Mentre s'assenta, la Roxanne es veu amb Christian de Neuvillette i s'enamoren perdudament l'un de l'altre. Quan l'obra comença, l'amic de l'infancia de la Roxanne, Cyrano de Bergerac s'oposa a l'actor protagonista i el persegueix per l'escenari, després fa un duel contra un home que li diu "friki" per la seva condició de nanisme.
La Roxanne es troba privadament amb en Cyrano qui no s'adona que ell està enamorat d'ella. Ella li explica que s'ha enamorat d'en Christian i li demana que planifiqui una trobada amb ell. Tot i que això el deixa amb el cor trencat, en Cyrano es troba amb en Christian i descobreix que és incapaç d'expressar els seus sentiments. Per no desil·lusionar a la Roxanne, en Cyrano escriu cartes expressant els seus sentiments per ella, les quals són entregades per en Christian.
Quan en Christian i la Roxanne es troben, ell no és capaç d'igualar les paraules d'en Cyrano, cosa que va fer que ella s'enamorés d'en Christian i ell, sense voler, l'insulta. La Roxanne li diu que necessita més que un "cliche" i marxa. En Cyrano, més tard, ajuda a en Christian a solucionar el problema, ell s'amaga i va dient a en Christian què dir a la Roxanne. Ella el perdona. Una carta de De Guiche arriba i aquesta diu que està venint per casar-se o tenir relacions amb ella. La Roxanne i en Christian es casen ràpidament i, De Guiche, enfadat per això, fa que en Christian i en Cyrano siguin enviats a un front llunyà.
A la guerra, en Cyrano, cada dia envia una carta d'en Christian a la Roxanne i posa en perill per mantenir en Chirstian viu. De Guiche envia a la seva unitat a una missió suidcida i en Cyrano revela que ha ha escrit una carta final a la Roxanne. En Christian veu que la carta està tacada amb llàgrimes i s'adona que en Cyrano està enamorat de la Roxanne i que qui realment estima la Roxanne és a en Cyrano. En Christian és mort durant la guerra.
Tres anys més tard, en Cyrano està malalt a causa de les ferides de guerra que mai es van curar del tot. La Roxanne continua sent la seva amiga. Quan sent que està a punt de morir, en Cyrano es troba amb la Roxanne i li demana l'última carta d'en Christian. Ell li recita de memòria, reveleant que totes les cartes d'en Christian estaven escrites per ell i declara el seu amor per ella just abans de morir.

## Repartiment

* Peter Dinklage com a Cyrano de Bergerac
* Haley Bennett com a Roxanne
* Kelvin Harrison Jr. com a Christian de Neuvillette
* Ben Mendelsohn com a De Guiche
* Bashir Salahuddin com a Le Bret
* Monica Dolan com a Marie; ajudant de la Roxanne
* Joshua James com a Valvert
* Ray Strachan com a La Rae
* Glen Hansard, Sam Amidon i Scott Folan apareixen cantant com tres guàrdies, acreditats respectivament com a Guàrdia #1, Guàrdia #2 i Guàrdia #3.

## Producció

A l'agost de 2020 va ser anunciat que Metro-Goldwyn-Mayer havia comprat els drets de la pel·lícula, la qual estava escrita per Erica Schmidt i basada en els seu musical Cyrano. La pel·lícula va ser produïda per Working Title Films i estava previst que Joe Wright en fos el director. També a l'agost, es va anunciar que Peter Dinklage i haley Bennett reprendrien els seus papers respectius en el musical. Es va confirmar que Ben Mendelsohn i Brian Tyree Henry apareixerien a la pel·lícula. Kelvin Harrison Jr. es va unir al repartiment el setembre de 2020. Henry va deixar la pel·lícula i Bashir Salahuddin es va unir al repartiment per substituir-lo.
La música per a la pel·lícula va estar composta per la banda de música The National, aquesta mateixa banda també va escriure la música per el musical de 2018.
L'octubre de 2020, va començar el rodatge a Sicília (Noto, Siracusa i Scicli). Totes les veus per als números musicals van ser gravades en directe al set.

## Música
### Números musicals

* "Someone to Say" - Roxanne & Chorus
* "When I Was Born" - Cyrano and Chorus
* "Madly" - Cyrano
* "Your Name" - Cyrano
* "Someone to Say" (reprise) - Christian & Chorus
* "Every Letter" - Cyrano, Roxanne & Christian
* "I Need More" - Roxanne & Chorus
* "Overcome" - Cyrano & Roxanne
* "What I Deserve" - De Guiche
* "Close My Eyes" - Christian & Guards
* "Wherever I Fall" - Guards & Chorus
* "No Cyrano" - Cyrano & Roxanne
* "Somebody Desperate" (end credits) - The National
Fonts:

### Banda sonora

Totes les lletres escrites per Matt Berninger i Carin Besser, totes les cançons foren compostes per Aaron Dessner i Bryce Dessner.

## Estrena

La pel·lícula va tenir l'estrena mundial el 2 de setembre de 2021 al Festival de Cinema de Telluride.
Cyrano va ser estrenada als teatres dels Estats Units i del Regne Unit el 25 de febrer de 2022. Tot i que en un principi estava previst que la pel·lícula s'estrenés el 25 de desembre als Estats Units durant un temps limitat, l'estrena va passar al 31 de desembre. El novembre de 2021, United Artists Releasing va fer un canvi de plans en l'estrena, ja que volia tenir més oportunitats per una nominació als Oscar: el 17 de desembre, abans de l'estrena planificada del 21 de gener de 2022, la pel·lícula va tenir una estrena exclusiva d'una setmana a Los Angeles, més tard, aquesta estrena exclusiva va ser allargada durant més setmanes. La data d'estrena als Estats Units va passar a ser una estrena limitada el dia 28 de gener i, dues setmanes més tard, l'11 de febrer, s'estrenaria. Aquesta última data va tornar a ser canviada al 25 de febrer, la mateixa que al Regne Unit. Al Regne Unit, estava previst que Cyrano s'estrenés el 14 de gener de 2022, però a causa de la pandèmia de COVID-19, Universal Pictures la va canviar.
La pel·lícula va ser publicada en streaming el 19 de març de 2022 i en Blu-ray i DVD ho serà el 19 d'abril de 2022 a mans de Universal Pictures Home Entertainment.

## Recepció
### Recaptació

A dia 11 de març de 2022, Cyrano a recaptat un total de 2.8 milions de dòlars a Canadà i els Estats Units i 1.6 milions en altres territoris, fent així un total de 4.5 milions de dòlars.
Als Estats Units, Cyrano va ser estrenada juntament amb Studio 666 i es va estimar que recaptaria entre 2 i 5 milions de dòlars entre el 797 cinemes on s'estrenava durant el primer cap de setmana. La pel·lícula la recaptar 1.4 milions durant el primer cap de setmana i va acabar en novè lloc de recaptació. Durant el seu segon cap de setmana a cinemes, va recaptar 678,783 dòlars, acabant el setè lloc.

### Crítica

Al lloc web Rotten Tomatoes, Cyrano té una aprovació del 85% i compta amb una nota de 7.2 sobre 10, basades en 220 ressenyes de crítics. A Metacritic té una puntuació de 66/100, basada en 45 opinions de crítics, això indica "generalment crítiques favorables".

### Premis i nominacions

| Data de la cerimònia | Premis | Categoria | Nominat(s) | Resultat |
| 9 de gener de 2022 | Premis Globus d'Or | Millor pel·lícula musical o còmica | Cyrano | Nominada |
| 9 de gener de 2022 | Premis Globus d'Or | Millor actor - Musical o comèdia | Peter Dinklage | Nominat |
| 28 de febrer de 2022 | Premis Hollywood Critics Association | Millor comèdia o musical | Cyrano | Nominada |
| 28 de febrer de 2022 | Premis Hollywood Critics Association | Millor actor | Peter Dinklage | Nominat |
| 28 de febrer de 2022 | Premis Hollywood Critics Association | Millor cançó original | "Every Letter" | Nominat |
| 13 de març de 2022 | Premis de la Crítica Cinematogràfica | Millor actor | Peter Dinklage | Nominat |
| 13 de març de 2022 | Premis BAFTA | Millor pel·lícula britànica | Cyrano | Nominada |
| 13 de març de 2022 | Premis BAFTA | Millor disseny de producció | Sarah Greenwood & Katie Spencer | Nominades |
| 13 de març de 2022 | Premis BAFTA | Millor vestuari | Massimo Cantini Parrini | Nominat |
| 13 de març de 2022 | Premis BAFTA | Millor maquillatge i pentinats | Alessandro Bertolazzi & Siân Miller | Nominats |
| 27 de març de 2022 | Premis Oscar | Millor vestuari | Massimo Cantini Parrini & Jacqueline Durran | Nominats |
| 2 d'abril de 2022 | Premis Satellite | Millor pel·lícula – Musical o Comèdia | Cyrano | Nominada |
| 2 d'abril de 2022 | Premis Satellite | Millor actor – Musical o Comèdia | Peter Dinklage | Nominat |
| 2 d'abril de 2022 | Premis Satellite | Millor vestuari | Massimo Cantini Parrini | Guanyador |

## Referències

* ↑ Marc, Cristopher. «First Look: Joe Wright’s Period Romance Musical ‘Cyrano’ With Peter Dinklage & Haley Bennett Arriving December 31». The Playlist, 27-08-2021. [Consulta: 11 març 2022].
* 1 2 Edmonson, Erin. «Cyrano Cast & Character Guide». Screen Rant, 03-01-2022. [Consulta: 11 març 2022].
* ↑ Richard, Nathan. «'Cyrano': Everything You Need to Know About Joe Wright & Peter Dinklage's New Musical Awards Contender». Collider, 09-01-2022. [Consulta: 11 març 2022].
* ↑ Masterson, Eugene. «IN THE FRAME Glen Hansard back in front of the camera again for new Hollywood blockbuster Cyrano». Sunday World, 17-01-2022. [Consulta: 11 març 2022].
* 1 2 3 Flemig Jr., Mike. «MGM Lands ‘Cyrano’; Joe Wright-Directed Working Title Stage Adaptation Stars Peter Dinklage, Haley Bennett, Brian Tyree Henry & Ben Mendelsohn». Deadline, 04-08-2020. [Consulta: 11 març 2022].
* ↑ «Peter Dinklage, Haley Bennett, Brian Tyree Henry y Ben Meldelsohn protagonizarán el 'Cyrano' de Joe Wright». El Séptimo Arte, 05-08-2020. [Consulta: 11 març 2022].
* ↑ N'Duka, Amanda. «Kelvin Harrison Jr. Joins Peter Dinklage In ‘Cyrano’ Musical At MGM». Deadline, 18-09-2020. [Consulta: 11 març 2022].
* 1 2 3 Ford, Rebecca. «Joe Wright Wanted to Make Something “Really Beautiful” During a Pandemic—So Here Comes Cyrano». Vanity Fair, 26-08-2021. [Consulta: 11 març 2022].
* ↑ Cremona, Patrick. «Cyrano soundtrack: Bryce Dessner on composing songs for new musical». RadioTimes.com, 23-02-2022. [Consulta: 11 març 2022].
* ↑ Russell, Shania. «Cyrano Star Peter Dinklage On Singing Live And The Unlimited Potential Of Classic Characters [Interview]», 25-02-2022. [Consulta: 11 març 2022].
* ↑ Cao, Caroline. «The Songs In Joe Wright's Cyrano Ranked Worst To Best», 10-03-2022. [Consulta: 11 març 2022].
* ↑ «‘Cyrano’ Soundtrack Album Released». Film Music Reporter, 10-12-2021. [Consulta: 11 març 2022].
* ↑ «Cyrano (Original Motion Picture Soundtrack)». Spotify. [Consulta: 11 març 2022].
* ↑ Hammond, Pete. «Telluride Film Festival: Will Smith’s ‘King Richard’, Peter Dinklage Musical ‘Cyrano’, Joaquin Phoenix In ‘C’mon C’mon’, Ken Branagh’s ‘Belfast’ Set To Premiere». Deadline, 01-09-2021. [Consulta: 11 març 2022].
* ↑ D'Alessandro, Anthony. «‘Cyrano’: UAR/MGM Positions Joe Wright Musical With Mid-December Awards Season Qualification, Wider Break In Early 2022». Deadline, 09-11-2021. [Consulta: 11 març 2022].
* ↑ «“I wanted to create something entirely new” ... Experience director Joe Wright’s vivid world of #CyranoMovie. Opening in select cities, January 28. Everywhere Feb 11.». Twitter. [Consulta: 11 març 2022].
* ↑ Grater, Tom. «Universal Delays ‘Cyrano’ UK Release As Omicron Continues Surge». Deadline, 06-01-2022. [Consulta: 11 març 2022].
* ↑ Ritman, Alex. «Universal Postpones U.K. Release of ‘Cyrano’ (Exclusive)». The Hollywood Reporter, 06-01-2021. [Consulta: 11 març 2022].
* ↑ «Cyrano (2021)». [Consulta: 11 març 2022].
* ↑ «Domestic 2022 Weekend 8». [Consulta: 11 març 2022].
* ↑ D'Alessandro, Anthony. «‘Uncharted’ & ‘Dog’ Keep Box Office Warm In Second Weekends Before ‘The Batman’ Conquers – Sunday AM Update». Deadline, 27-02-2022.
* ↑ «Domestic 2022 Weekend 9». [Consulta: 11 març 2022].
* ↑ «Cyrano». Rotten Tomatoes. [Consulta: 11 març 2022].
* ↑ «Cyrano». Metacritic. [Consulta: 11 març 2022].
* ↑ Moreau, Jordan. «Golden Globes 2022 Winners List: ‘The Power of the Dog,’ ‘West Side Story’ Win Big in Untelevised Ceremony». Variety, 09-01-2022. [Consulta: 11 març 2022].
* ↑ «DUNE, CODA, AND BELFAST LEAD THE 5TH ANNUAL HCA FILM AWARDS NOMINATIONS». The Hollywood Reporter, 02-12-2021. Arxivat de l'original el 3 de desembre 2021. [Consulta: 11 març 2022].
* ↑ Urban, Sasha. «Hollywood Critics Association Awards 2022: ‘CODA’ Wins Best Picture, Jane Campion and Denis Villeneuve Tie for Director». Variety, 28-02-2022. [Consulta: 11 març 2022].
* ↑ Jackson, Angelique; Shanfeld, Ethan. «Critics Choice Awards 2022: ‘The Power of the Dog,’ ‘Ted Lasso,’ ‘Succession’ Win Big (Full Winners List)». Variety, 13-03-2022. Arxivat de l'original el 22 novembre 2023. [Consulta: 16 febrer 2024].
* ↑ Grater, Tom. «BAFTA Film Awards: ‘Dune’ & ‘The Power Of The Dog’ Lead Nominations». Deadline, 03-02-2022. [Consulta: 11 març 2022].
* ↑ CNN Staff. «BAFTA Awards 2022: See the full list of winners». CNN, 13-03-2022. Arxivat de l'original el 27 febrer 2023. [Consulta: 16 febrer 2024].
* ↑ ; Lewis, Hilary«Oscars: Full List of Nominations». The Hollywood Reporter, 08-02-2022. [Consulta: 11 març 2022].
* ↑ Nordyke, Kimberly. «Oscars: Full List of Winners». The Hollywood Reporter, 27-03-2022. Arxivat de l'original el 18 juny 2023. [Consulta: 16 febrer 2024].
* ↑ «Satellite Awards - 2021 Winners». International Press Academy. Arxivat de l'original el 16 desembre 2023. [Consulta: 16 febrer 2024].